CELEX: 62011TN0103
Language: da
Date: 2011-02-16 00:00:00
Title: Sag T-103/11: Sag anlagt den 16. februar 2011 — Shang mod KHIM (justing)

9.4.2011   
            
            
               DA
            
            
               Den Europæiske Unions Tidende
            
            
               C 113/19
            
         Sag anlagt den 16. februar 2011 — Shang mod KHIM (justing)
   (Sag T-103/11)
   2011/C 113/38
   Processprog: italiensk
   
      Parter
   
   
      Sagsøger: Tiantian Shang (Rom, Italien) (ved advokat A. Salerni)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Sagsøgerens påstande
   
   
               —
            
            
               Den anfægtede afgørelse annulleres.
            
         
               —
            
            
               Ved ændring af Harmoniseringskontorets afgørelse vedrørende EF-varemærke nr. 008391202, der består af et navn og et symbol, fastslås det, at det nationale varemærke RM 2006C002075 har anciennitet, med samtlige konsekvenser og retsvirkninger, der følger af fællesskabsforordning nr. 40/94 om EF-varemærker, som ændret ved forordning nr. 207/2009.
            
         
               —
            
            
               Subsidiært fastslås det i det mindste i betragtning af den omstændighed, at der er en fælles ordbestanddel i det nationale varemærke og EF-varemærket, idet de begge indeholder ordet »Justing«, at varemærkets nominative del, dvs. navnet »Justing«, skal have anciennitet og dermed at fællesskabsregistreringen skal gives tilbagevirkende kraft, eventuelt med undtagelse af den figurbestanddel, der indrammer det.
            
         
      Søgsmålsgrunde og væsentligste argumenter
   
   
      Det omhandlede EF-varemærke: Figurmærke, der indeholder ordbestanddelen »Justing«, (varemærkeregistrering nr. 8 391 203) for varer og tjenesteydelser i klasse 18 og 25, med hensyn til hvilket det er gjort gældende, at det nationale figurmærke, der ligeledes indeholder ordbestanddelen »JUSTING« (italiensk registrering nr. 1217303), har anciennitet
   
      Undersøgerens afgørelse: Ikke medhold i argumentet om, at det nationale figurmærke har anciennitet, da det italienske varemærke og EF-varemærket ikke er identiske
   
      Appelkammerets afgørelse: Afslag på klagen
   
      Søgsmålsgrunde: Fejlagtig anvendelse af artikel 34 i forordning nr. 207/2009 og tilsidesættelse af Europa-Parlamentets og Rådets direktiv 98/71/EF af 13. oktober 1998 om retlig beskyttelse af mønstre.